POGLAVJE 7

VZOREC POGODBE

za

**SANACIJA PREGRADE VOGRŠČEK S PRIPADAJOČIMI OBJEKTI**

Julij 2019

P O G O D B A

 DRSV d.d., št.

 Izvajalec, št.

ki jo skleneta:

NAROČNIK: **Republika Slovenija, Ministrstvo za okolje in prostor, Direkcija Republike Slovenije za vode,** Hajdrihova ulica 28c, 1000 Ljubljana, Slovenija, ki jo zastopa direktor Tomaž Prohinar

Matična številka: 2516152000

Identifikacijska št. za DDV: SI34921567

SOFINANCER: Republika Slovenija, Ministrstvo za kmetijstvo, gozdarstvo in prehrano Republike Slovenije, Dunajska 22, 1000 Ljubljana, Slovenija, ki ga zastopa ministrica dr. Aleksandra Pivec

Matična številka: 2399253000

Identifikacijska št. za DDV: 31162991

in

IZVAJALEC:

 ki ga zastopa

Matična številka

Identifikacijska št. za DDV

Številka transakcijskega računa, na katerega bo naročnik plačeval izvršena dela ………………….……………………..……........ pri

I. UVODNE DOLOČBE

1. člen

Pogodbeni stranki ugotavljata:

* da je naročnik Republika Slovenija, Ministrstvo za okolje in prostor, Direkcija Republike Slovenije za vode dne …………………...…... objavil na portalu št. ……………………………..……, javno naročilo za izbiro izvajalca po odprtem postopku v skladu z določilom 40. člena Zakona o javnem naročanju (Ur. l. RS, št. 91/15 in 14/18, v nadaljevanju ZJN-3) za »SANACIJO PREGRADE VOGRŠČEK S PRIPADAJOČIMI OBJEKT«, na podlagi katerega je bil kot najugodnejši ponudnik izbran zgoraj navedeni izvajalec;
* da sta naročnik Republika Slovenija, Ministrstvo za okolje in prostor, Direkcija Republike Slovenije za vode in sofinancer Republika Slovenija, Ministrstvo za kmetijstvo, gozdarstvo in prehrano Republike Slovenije sklenila Sporazum o sofinanciranju projekta »Sanacija pregrade Vogršček s pripadajočimi objekti« št. 2555-19-470149;
* naročnik Republika Slovenija, Ministrstvo za okolje in prostor, Direkcija Republike Slovenije za vode ima za izvedbo javnega naročila sredstva zagotovljena v proračunu Republike Slovenije za leta 2019, 2020 in 2021 na NRP 2330-13-0028, proračunska postavka št. 190133 Sklad za vode;
* sofinancer Republika Slovenija, Ministrstvo za kmetijstvo, gozdarstvo in prehrano Republike Slovenije ima za izvedbo javnega naročila sredstva zagotovljena v proračunu Republike Slovenije za leta 2019, 2020 in 2021, na NRP 2330-13-0028, proračunska postavka 995310 Odškodnine zaradi spremembe namembnosti kmetijskih zemljišč;
* da je zakoniti zastopnik partnerja v skupni ponudbi ……………………………………..………. s pooblastilom vodilnemu partnerju za sklenitev pogodbe z dne ……………….., pooblastil zakonitega zastopnika vodilnega partnerja …………………………………………………………., da v njihovem imenu in za njihov račun podpiše in sklene pogodbo;
* da partnerji skupnega nastopanja do naročnika prevzemajo neomejeno solidarno odgovornost za izpolnitev obveznosti po tej pogodbi.

II. PREDMET POGODBE

2. člen

S to Pogodbo Naročnik oddaja, Izvajalec pa prevzema v izvedbo dela:

**SANACIJA PREGRADE VOGRŠČEK S PRIPADAJOČIMI OBJEKTI**

Natančen obseg Del je razviden iz Poglavja 4 (Tehnične specifikacije), Poglavja 6 (Ponudbeni predračun) in Poglavja 9 (Načrt – PGD in PZI) dokumentacije v zvezi z oddajo javnega naročila.

III. POGODBENA VREDNOST DEL

3. člen

Ocenjena pogodbena vrednost del iz 2. člena te pogodbe, je določena na osnovi ponudbe izvajalca št. ........................................................, z dne ................................ in znaša:

Ocenjena pogodbena vrednost del brez DDV znaša EUR

Vrednost DDV (22%), znaša EUR

Skupna ocenjena pogodbena vrednost z DDV znaša EUR

z besedo: EUR

V navedeno vrednost je vključena tudi vrednost nepredvidenih del v višini 10 %.

Vse enotne cene iz ponudbenega predračuna so fiksne.

Ponudba izvajalca in vse priloge, ki sestavljajo ponudbo, so sestavni del te pogodbe.

IV. NAČIN OBRAČUNAVANJA OPRAVLJENIH DEL

4. člen

Opravljena dela bo Izvajalec obračunal po enotnih cenah iz Ponudbenega predračuna in po dejansko izvršenih količinah, evidentiranih in potrjenih v knjigi obračunskih izmer.

Obračunavanje del, bo izvajalec izvršil z izstavitvijo začasnih mesečnih situacij. Osnutek končne situacije bo izstavljen pred izdajo Potrdila o izvedbi.

Izvajalec ne sme izvajati del, za katere nima potrjenega Tehnološkega elaborata in mu ne bodo priznana pri mesečnem obračunu, če jih bo kljub temu izvedel.

V primeru skupne ponudbe je obvezna priloga k prvi situaciji zavezujoč pravni akt o skupni izvedbi naročila, v katerem mora biti prikazana podrobna razdelitev del med posameznimi partnerji in morebitnimi podizvajalci, tako po vsebini kot po vrednosti del. Če izvajalec ob predložitvi prve situacije ne bo predložil zavezujočega pravnega akta o skupni izvedbi naročila, bo naročnik oziroma sofinancer situacijo zavrnil.

*/navedeno določilo se vnese v primeru, da ponudnik/izvajalec nastopa s podizvajalcem in podizvajalec zahteva neposredno plačilo/:*

Izvajalec se zavezuje ob izstavitvi situacije podati izjavo o opravljeni storitvi podizvajalca za obdobje, na katerega se nanaša zaračunana opravljena storitev. Izjavo mora priložiti vsak partner v skupini izvajalcev tudi v primeru, ko v tistem mesecu ni aktivnih podizvajalcev.

V skladu z zakonodajo o opravljanju plačilnih storitev za proračunske uporabnike je izvajalec dolžan naročniku izdajati račune oz. situacije izključno v elektronski obliki (e-račun), naročnik pa prejemati e-račun preko aplikacije UJPnet.

Posamezno plačilo izvedenih del projekta razdeli med naročnikom in sofinancerjem v razmerju 50:50, in sicer do porabe zagotovljenih sredstev sofinancerja za posamezno leto, nato plačila izvedenih del projekta do začetka novega proračunskega leta v celoti (100 %) plača naročnik.

V. NAČIN PLAČEVANJA

5. člen

Izvršena dela bo naročnik izvajalcu *in podizvajalcem* *(navedeno določilo se vnese v primeru, da ponudnik/izvajalec nastopa s podizvajalcem in podizvajalec zahteva neposredno plačilo)* plačeval na podlagi začasnih mesečnih situacij.

Pogodbeni stranki soglašata, da v primeru skupne ponudbe vsak od partnerjev skupne ponudbe izda račun za opravljene storitve, ki glasi na naročnika za delež naročnika oziroma ki glasi na sofinancerja za delež sofinancerja. Vodilni partner skupne ponudbe posreduje naročniku izdane račune vseh partnerjev (z ostalimi prilogami), katerih priloga je izdana začasna situacija, predhodno potrjena s strani inženirja. Naročnik oziroma sofinancer bosta izvedla plačila za opravljene storitve na transakcijski račun vsakega od partnerjev skupne ponudbe v skladu z deleži, kot so za posamezne partnerje prikazani v začasni situaciji in kot to izhaja iz predloženih izdanih računov. Če vodilni partner ne bo ob izstavitvi začasnih situacij predložil vseh izdanih računov vseh partnerjev skupne ponudbe (z ostalimi prilogami) tako za naročnika kot sofinancerja, bo naročnik začasno situacijo zavrnil.

Izvajalec je obvezan dostaviti račune, katerih priloga je situacija, potrjena s strani inženirja, najkasneje do 15. (petnajstega) dne v mesecu za dela, opravljena v preteklem mesecu.

Naročnik je dolžan potrditi situacijo v roku 15 dni od prejema. Če je del situacije sporen, naročnik izvajalca pisno opozori o vrednosti spornega dela situacije, izvajalec pa mora v roku 3 dni od prejema opozorila za sporni del naročniku predložiti dobropis. Če izvajalec dobropisa v zahtevanem roku ne predloži, se mu situacija za vrednost spornega dela zavrne. V kolikor situacija ni sporna, bosta naročnik in sofinancer račune plačala 30. dan od prejema, pod pogojem predložene ustrezne izjave za podizvajalce in potrjenih računov podizvajalcev, kot določa 6. člen pogodbe, v nasprotnem primeru se plačilo situacije do prejema zahtevane dokumentacije zadrži.

V primeru, da naročnik ali sofinancer pride v zamudo z obveznostjo plačila potrjene situacije, ima izvajalec pravico do obračuna in plačila zakonsko določenih zamudnih obresti za čas od datuma zapadlosti situacije v plačilo do datuma plačila.

6. člen

*/navedeni člen se vnese v primeru, da ponudnik/izvajalec nastopa s podizvajalcem in podizvajalec zahteva neposredno plačilo/:*

Za zgoraj navedene podizvajalce, ki zahtevajo neposredna plačila, izvajalec pooblašča naročnika, da na podlagi potrjenih računov neposredno plačuje podizvajalcem dela, ki jih bodo ti opravljali za izvedbo storitev po tej pogodbi.

Izvajalec mora za podizvajalca, ki zahteva neposredno plačilo, ob vsakem računu priložiti:

– račun podizvajalca za opravljene pogodbene obveznosti, potrjen s strani izvajalca, na podlagi katerega naročnik izvede nakazilo za opravljene obveznosti neposredno na račun podizvajalca ali

– podpisano izjavo podizvajalca, naslovljeno na naročnika, o tem, da je ta seznanjen s konkretno izstavljenim računom izvajalca oziroma, da pri pogodbenih obveznostih, ki jih obravnava račun, ni sodeloval kot podizvajalec, ter da podizvajalec iz naslova tega računa izvajalca nima in ne bo imel do naročnika nobenih zahtevkov.

V primeru, če nobeden od dokumentov iz prejšnjega odstavka za prijavljenega podizvajalca ni predložen, naročnik do dostavitve vseh dokumentov zadrži plačilo celotnega računa in s tem ne pride v zamudo pri plačilu.

Roki plačila izvajalcu in njegovim podizvajalcem so enaki.

Za zgoraj navedene podizvajalce, ki ne zahtevajo neposrednih plačil se izvajalec zavezuje, da bo na prvi poziv naročnika, najpozneje v roku šestdeset (60) dni od plačila končnega računa poslal pisno izjavo in pisno izjavo podizvajalca, da je podizvajalec prejel plačilo za vse, kar mu pripada iz naslova opravljenega dela za glavnega izvajalca v neposredni povezavi s predmetom javnega naročila, za katerega sta glavni izvajalec in naročnik sklenila pogodbo.

Pogodbeni stranki soglašata, da se izvajalec odpoveduje prenosu svojih terjatev na tretjo osebo.

VI. PODIZVAJALCI

7. člen

Poleg Izvajalca sodelujejo pri izvedbi del naslednji podizvajalci:

*(Navedeni podatki bodo vneseni v pogodbo na podlagi prilog »podatki o podizvajalcu«, priloženih v ponudbi – Poglavje 10)*

Naziv, polni naslov, matična številka, davčna številka, TRR, na katerega bo naročnik podizvajalcu plačeval izvršena dela (v primeru zahteve podizvajalca za neposredno plačilo).

OPIS DEL KI JIH BO IZVEDEL PODIZVAJALEC: (Firma)

Vrsta del/predmet dobave:

vrednost del v EUR na dan oddaje ponudbe (brez DDV):

Izvajalec ne sme brez predhodnega soglasja naročnika spreminjati podizvajalcev ali sodelovati z drugimi podizvajalci, ki niso navedeni v pogodbi.

Izvajalec mora naročnika obvestiti o vseh morebitnih spremembah informacij iz drugega odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje del, in sicer najkasneje v petih dneh po spremembi. V primeru vključitve novih podizvajalcev mora glavni izvajalec skupaj z obvestilom posredovati tudi podatke in dokumente iz druge, tretje in četrte alineje drugega odstavka 94. člena ZJN-3.

Za vse podizvajalce, ki jih izvajalec ni navedel v ponudbi, mora preden jih angažira za določeno delo, pridobiti pisno soglasje naročnika. V tem primeru mora naročniku posredovati predlog za vključitev podizvajalca v izvajanje del, v katerem mora navesti razlog, zaradi katerega je prišlo do potrebe po vključitvi podizvajalca v izvajanje del in ga vsebinsko utemeljiti in predlogu priložiti pogodbo oz. predpogodbo z novo predlaganim podizvajalcem.

Naročnik bo preveril primernost in zmogljivost podizvajalca in odločil ali bo novo naznanjenega podizvajalca odobril. Na novo naznanjeni podizvajalec mora izpolnjevati enake pogoje, kot so bili zahtevani za podizvajalce v okviru predmetnega javnega naročila. Predlogu mora biti predložena vsa dokumentacija, ki bo izkazovala izpolnjevanje prej navedenih pogojev.

Naročnik brez utemeljenega razloga ne sme zavrniti predloga izvajalca o vključitvi novega podizvajalca.

Naročnik mora zavrniti vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3, razen v primeru iz tretjega odstavka 75. člena tega zakona, lahko pa zavrne vsakega podizvajalca tudi, če zanj obstajajo razlogi za izključitev iz šestega odstavka 75. člena tega zakona. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik mora o morebitni zavrnitvi novega podizvajalca obvestiti glavnega izvajalca najpozneje v desetih dneh od prejema predloga.

Naročnik je dolžan v najkrajšem času preučiti, ali so podani zgoraj navedeni pogoji in v primeru izpolnjevanja pogojev izda soglasje k predlogu izvajalca.

Morebitna izdaja soglasja k predlogu, izvajalca ne odvezuje njegovih odgovornosti prevzetih s to pogodbo in še naprej sam in v celoti odgovarja za kvalitetno in pravočasno izvedbo pogodbenih del.

V primeru zamenjave podizvajalca ali vključitve novega podizvajalca bosta pogodbeni stranki sklenili aneks k tej pogodbi.

Če izvajalec brez soglasja naročnika zamenja podizvajalca ali posreduje delež naročila podizvajalcem, ki niso navedeni v ponudbi oziroma pogodbi, lahko naročnik odstopi od pogodbe.

VII. OBVEZNOSTI NAROČNIKA

 8. člen

Naročnik je dolžan pred pričetkom izvajanja del izročiti izvajalcu:

1. gradbeno dovoljenje,
2. en izvod projektne dokumentacije PGD ter dva izvoda projektne dokumentacije PZI,
3. zemljišče ali del zemljišča, potrebnega za izvedbo del, ki so predmet te pogodbe,
4. izpolniti druge obveznosti, ki so v skladu z določili te pogodbe in njenih sestavnih delov.

Uvedba izvajalca v delo se izvede *s podpisom* posebnega zapisnika o uvedbi v delo in vpisom v gradbeni dnevnik. Če izvajalec ne pristopi k uvedbi v delo ali ne podpiše zapisnika o uvedbi v delo, kljub temu, da je naročnik zagotovil izpolnitev obveznosti iz prejšnjega odstavka, lahko naročnik postopa v skladu s podčlenom 8.1 Splošnih pogojev pogodbe in enostransko ugotovi, da so izpolnjeni pogoji za pričetek del, izvajalec pa kljub temu ni pristopil k izvedbi del. Ko izvajalec prejme obvestilo, da so izpolnjeni pogoji za uvedbo v delo, kar je naročnik enostransko ugotovil, se šteje, da je izvajalec uveden v delo. Naročnik pošlje izvajalcu obvestilo o enostranski ugotovitvi priporočeno po pošti.

Če izvajalec najkasneje v 5 dneh po uvedbi v delo, ne bo pričel z izvajanjem pogodbenih obveznosti, in del ne bo izvajal skladno s terminskim planom, lahko naročnik odstopi od pogodbe.

VIII. OBVEZNOSTI IZVAJALCA

9. člen

V zvezi z izvajanjem del s to pogodbo se izvajalec obvezuje:

1. najkasneje ob uvedbi v delo naročniku predložiti za kader dokazila o vpisu v imenik aktivnih vodij del pri Inženirski zbornici Slovenije v skladu z Zakonom o arhitekturni in inženirski dejavnosti (Uradni list RS, št. 61/17; v nadaljevanju ZAID);
2. izvršiti dela kvalitetno, v skladu s poglavjem 4 (Tehnične specifikacije), z veljavnimi tehničnimi predpisi, standardi in gradbenimi normativi;
3. naročnika z dopisom obvestiti o pričetku izvajanja Del;
4. pred pričetkom del izdelati načrt ureditve gradbišča;
5. gradbišče urejati in voditi v skladu z veljavno gradbeno zakonodajo, pogoji naročnika in varnostnim načrtom;
6. upoštevati navodila koordinatorja za varnost in zdravje pri delu;
7. izvesti zakoličbo objekta;
8. priglasiti vse podizvajalce ter vsak del javnega naročila, ki ga namerava oddati v podizvajanje;
9. med izvajanjem javnega naročila naročnika obvestiti o morebitnih spremembah informacij o podizvajalcih iz 7. člena pogodbe in poslati informacije o novih podizvajalcih, ki jih namerava naknadno vključiti v izvajanje pogodbe, in sicer najkasneje v petih dneh po spremembi;
10. v primeru vključitve novih podizvajalcev skupaj z obvestilom posredovati tudi podatke in dokumente iz druge, tretje in četrte alineje 2. odstavka 94. člena ZJN-3;
11. v primeru, ko je uporabil zmogljivosti drugih subjektov, da bodo slednji izvajali gradnje oziroma storitve, za katere se zahtevajo te zmogljivosti;
12. izročiti naročniku vsa dokazila o vgrajenih materialih in konstrukcijah in evidenčne liste, določene s predpisom, ki ureja ravnanje z odpadki;
13. voditi gradbeni dnevnik in knjigo obračunskih izmer ažurno za ves čas izvajanja del v skladu s Posebnimi pogoji pogodbe in navodilih inženirja;
14. dostaviti naročniku enovito Garancijo za dobro izvedbo pogodbenih obveznosti, v znesku 10 % od pogodbene vrednosti del (vrednost z DDV), v skladu s pogoji Pogodbe in njenih sestavnih delov;
15. imeti sklenjene pogodbe s podizvajalci v primeru, ko izvaja javno naročilo z enim ali več podizvajalci;
16. vsaj 7 dni pred pričetkom del na gradbišču predložiti naročniku dokazilo, da je sklenil zavarovanje v skladu z zahtevo iz podčlena 18.3 Splošnih pogojev pogodbe in podčlena 18. 3 Posebnih pogojev pogodbe. V skladu s podčlenom 18.1 Splošnih pogojev pogodbe mora izvajalec zagotavljati, da se zavarovanje vzdržuje ves čas izvajanja del in ne napravi nobenih stvarnih sprememb v pogojih zavarovanja brez predhodne odobritve naročnika;
17. v primeru, da bo na gradbišču več izvajalcev, skleniti s temi izvajalci pisni dogovor o izvajanju del, terminskem usklajevanju del, izvajanju varnostnih ukrepov na gradbišču, izvajanju ukrepov za varovanje lastnine naročnika in drugih izvajalcev ter vzdrževanja prehodnih poti v območju gradbišča in dostopov do gradbišča;
18. izdelati in dostaviti naročniku Tehnološke elaborate za izvajanje del po tej pogodbi; terminski in finančni plani morajo biti izdelani v računalniškem orodju MS Project in morajo vsebovati prikaz dnevnega delovnega časa;
19. na zahtevo dostaviti naročniku in inženirju evidenco o dnevnem planu del v vsebini določeni v točki 6. 10 Posebnih pogojev pogodbe;
20. dela opravljati s kadri, ki so navedeni v pogodbi;
21. zagotoviti ustrezen prostor za operativne sestanke;
22. zagotoviti prisotnost vodje del na vseh koordinacijah in najmanj dvakrat tedensko na gradbišču;
23. ob dokončanju gradbenih del podati naročniku pisno izjavo o dokončanju del;
24. izdelati Projekt izvedenih del (PID), geodetski načrt novega stanja, navodila za obratovanje in vzdrževanje (NOV), projekt za vpis v uradne evidence (PVE) za vsa dela, ter jih izročiti naročniku pred izdajo Potrdila o prevzemu;
25. izdelati poročilo o ravnanju z odpadki v skladu z določili veljavne zakonodaje;
26. dokumentacijo iz predhodnih dveh alinej predložiti naročniku v 4 (štirih) tiskanih izvodih in 4 (štirih) izvodih v elektronski obliki. Tehnična dokumentacija v elektronski obliki mora biti pripravljena v naslednjih formatih: grafični del v formatu .pdf in vektorskem formatu .dwg in .dxf, tekstualni del v formatu .doc ali .docx, tabelarični del v formatu .xls ali .xlsx;
27. pripraviti podatke za vpis v kataster GJI in izvesti vpis v kataster gospodarske javne infrastrukture za vse spremembe infrastrukture;
28. spremembo ključnih kadrov, kot so navedeni v 18. členu te pogodbe izvesti samo s predhodnim pisnim soglasjem naročnika.

10. člen

Če naročnik ali inženir ugotovita, da že izvedena dela ali dela v izvajanju, odstopajo od dokumentacije, na podlagi katere se pogodbena dela izvajajo, ali takšna dela niso v skladu s predpisi in standardi ali so brez ustreznih dokazil, sta upravičena dela nemudoma ustaviti in od izvajalca zahtevati, da izvajalec na lastne stroške takoj odstrani neustrezne materiale in popravi slabo izvedena dela oziroma da jih nadomesti z ustreznimi ter da izvajalec hkrati poravna tudi vse zaradi tega nastale stroške, ki bi jih imel naročnik. Če izvajalec ne bi izvršil naročnikovega naloga v roku, ki mu ga postavi naročnik, lahko naročnik na stroške izvajalca sam izvede takšen nalog oziroma za ta namen zaposli druge osebe ali izvajalce, naročnik pa bo imel v takšnem primeru tudi vse pravice, ki jih ima sicer po tej pogodbi v primeru naročnikovega odstopa od pogodbe oziroma razdrtja te pogodbe, vključno s tem, da bo imel pravico unovčiti garancijo za dobro izvedbo pogodbenih obveznosti.

Pravico do unovčenja garancije za dobro izvedbo pogodbenih obveznosti bo imel naročnik tudi v vseh primerih iz podčlena 15.2 Splošnih pogojev pogodbe in 15.2 Posebnih pogojev pogodbe.

IX. ROKI ZA DOKONČANJE DEL

11. člen

Izvajalec se obvezuje da bo z izvajanjem del pričel takoj po uvedbi v delo ter jih izvedel v naslednjih rokih:

* Izdelava in predaja tehnološkega elaborata za izvajanje posamezne skupine del po tej pogodbi v potrditev naročniku najkasneje v roku 20 dni pred pričetkom izvajanja posamezne skupine del. Izvajalec je dolžan v roku 7 dni po prejemu pisnih pripomb tehnološki elaborat dopolniti in ga predati naročniku.
* Izdelava projektne dokumentacije faze PZI za predor in varovanje gradbene jame v roku 3 mesece od uvedbe izvajalca v delo.
* Izvedba pripravljalnih del (dostopne poti, organizacija gradbišča) v roku 3 mesecev od uvedbe izvajalca v delo.

Pripravljalna dela na mokri strani pregrade se bodo predvidoma izvajala v mesecih od septembra do februarja.

* Izvedba vseh gradbenih del v roku 18 mesecev od uvedbe izvajalca v delo.

Pri tem se za dokončanje gradbenih del šteje datum pisne potrditve inženirja, da je izvajalec zaključil z gradbenimi deli, izdane na podlagi pisnega obvestila izvajalca o dokončanju gradbenih del.

* Rok za pridobitev "Potrdila o izvedbi" je 6 mesecev po dokončanju gradbenih del, pri čemer mora izvajalec v roku 4 mesecev po dokončanju gradbenih del izpolniti vse pogoje, potrebne za izdajo »Potrdila o prevzemu«.
* Rok za izvedbo del v predoru, vključno z vsemi objekti izven predora in vgradnjo ESO: se določi skladno s strani ponudnika podanimi elementi kritične poti v prilogi E, ki določajo pogodbeni čas gradnje.
* Uvedba izbranega ponudnika v delo bo v roku 21 dni po predložitvi garancije za dobro izvedbo pogodbenih obveznosti.

Pogoj za uvedbo izvajalca v delo je pridobljeno pravnomočno gradbeno dovoljenje. Pred pridobitvijo pravnomočnega gradbenega dovoljenja izvajalec ne bo uveden v delo in ni upravičen do kakršnega koli dodatnega plačila iz tega razloga.

X. POGODBENA KAZEN

12. člen

Če izvajalec po svoji krivdi ne izvrši pogodbenih del v pogodbeno določenih faznih rokih iz predhodnega člena te pogodbe, je za vsak zamujeni koledarski dan dolžan plačati naročniku pogodbeno kazen v višini 1 (en promil) od pogodbene vrednosti del z DDV.

Skupni znesek pogodbene kazni zaradi zamud ne more presegati 10% (deset odstotkov) pogodbene vrednosti del z DDV.

Pogodbena vrednost del, v smislu predhodnega odstavka, se ugotavlja na podlagi končne situacije oz. v primeru, da ta ni izstavljena, na podlagi zadnje izstavljene začasne mesečne situacije. Naročnik ima pravico do uveljavljanja pogodbene kazni najpozneje do potrditve Zapisnika o končnem obračunu izvedenih del.

Pogodbeno kazen se izvajalec zaveže plačati naročniku tudi v primeru neizpolnitve pogodbe in sicer v višini 10% pogodbene vrednosti del z DDV.

Za vsako spremembo ključnih kadrov ali podizvajalca tekom izvajanja te pogodbe, ki ne bo odobrena in potrjena s strani naročnika, ali v primeru, če izvajalec brez soglasja naročnika posreduje delež naročila podizvajalcem, ki niso navedeni v ponudbi oziroma pogodbi, bo izvajalec dolžan plačati naročniku kazen v višini 5.000,00 (pettisoč) EUR. Skupni znesek takšne pogodbene kazni ne more presegati 2% pogodbene vrednosti del z DDV.

13. člen

Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku.

V primeru nastanka škode, ki jo naročnik utrpi zaradi neizpolnitve ali zamude s strani izvajalca in bi nastala škoda presegla znesek pogodbene kazni, lahko naročnik zahteva poleg pogodbene kazni tudi poplačilo razlike do celotne odškodnine za vso nastalo škodo, ki jo je utrpel zaradi izvajalčeve zamude ali neizpolnitve pogodbenih obveznosti izvajalca. Izvajalec mora, če ga naročnik k temu pozove, skupaj z naročnikom sodelovati kot stranka v eventualnih sporih, nastalih zaradi zamude, nepravilne izpolnitve ali neizpolnitve izvajalca.

XI. PREVZEM DEL

14. člen

Pred prevzemom del in izdajo Potrdila o prevzemu del, bo naročnik pregledal izvršena dela v skladu z določili Splošnih pogojev pogodbe in Posebnih tehničnih pogojev.

Vse ugotovljene pomanjkljivosti, je izvajalec dolžan odpraviti najkasneje do izdaje Potrdila o izvedbi, inženir pa bo izdal Potrdilo o izvedbi šele po odpravi vseh pomanjkljivosti.

XII. GARANCIJSKI ROK

15. člen

Izvajalec je odgovoren naročniku za morebitne napake in pomanjkljivosti v izdelavi del in naprav, ki so predmet te pogodbe, v času trajanja garancijskega roka, ki znaša:

* 10 let za konstrukcije (kot so predorska cev, portalna konstrukcija, vtočni in iztočni objekt, hidromehanska oprema), vodotesnost objektov in hidroizolacije,
* 3 leta za vsa ostala razpisana dela.

Garancijski rok začne teči z dnem izdaje »Potrdila o prevzemu«.

16. člen

Garancijo za odpravo napak v garancijskem roku v višini 5 % ocenjene pogodbene vrednosti del z DDV bo Izvajalec dostavil naročniku pred izdajo Potrdila o izvedbi in jo nato po potrjeni končni situaciji uskladil in po potrebi dopolnil. Vse dotlej, dokler taka Garancija ne bo izdana in ne bo izdano Potrdilo o izvedbi, bo naročnik zadržal veljavno Garancijo za dobro izvedbo pogodbenih obveznosti.

Izvajalec lahko namesto garancije za odpravo napak za obdobje, kot je določeno v predhodnem odstavku tega podčlena, dostavi naročniku zaporedno več garancij za odpravo napak, pri čemer mora biti veljavnost prve garancije vsaj 3 leta, zadnja garancija pa mora veljati še 30 dni po izteku najdaljšega garancijskega roka. V tem primeru mora izvajalec predložiti novo garancijo za odpravo napak vsaj 20 dni pred iztekom veljavnosti predhodno predložene garancije, pri čemer novo predložena garancija nadomesti prejšnjo. Naročnik bo unovčil veljavno garancijo za odpravo napak, v kolikor izvajalec ne bo pravočasno dostavil nove garancije za odpravo napak.

V kolikor izvajalec do izdaje Potrdila o izvedbi ne bo dostavil Garancije za odpravo napak v garancijskem roku, lahko naročnik unovči, iz Garancije za dobro izvedbo pogodbenih obveznosti, varščino v višini, ki je določena za Garancijo za odpravo napak v garancijskem roku.

17. člen

Naročnik in izvajalec bosta pred iztekom garancijske dobe opravila pregled in ugotovila stanje izvedenih del.

Izvajalec se obvezuje v primeru naročnikovega poziva o ugotovitvi pomanjkljivosti v času garancijske dobe nemudoma oz. najkasneje v roku treh delovnih dni odzvati in opraviti ogled na terenu. Izvajalec je dolžan na podlagi ogleda v roku 5 dni od poziva podati pisno mnenje o ugotovljeni napaki predvsem iz vidika varnosti. Izvajalec bo k odpravi napak v garancijski dobi pristopil najkasneje v roku 8 (osmih) dni od poziva naročnika in jih odpravil v najkrajšem možnem času, najkasneje pa v roku 15 (petnajst) dni od poziva naročnika, razen če bi izvajalec in naročnik sporazumno določila drug, daljši rok ali če bi naročnik izvajalcu določil drug, primeren rok. Naročnik ima pravico, da v primeru, ko izvajalec v zgoraj navedenem roku ne bi pristopil k odpravi napak ali v zgoraj navedenem roku ne bi odpravil napak, za odpravo takšnih napak nemudoma angažirati drugega izvajalca ter za poplačilo stroškov odprave napak in vseh drugih s tem povezanih stroškov unovčiti garancijo za odpravo napak v garancijski dobi.

XIII. GRADBENO VODSTVO IN ZASTOPNIK NAROČNIKA

18. člen

Naročnik bo v skladu s Splošnimi pogoji pogodbe imenoval za inženirja:

DRI upravljanje investicij, Družba za razvoj infrastrukture, d.o.o., Kotnikova 40, 1000 Ljubljana, s strani katere je imenovan za vodjo projekta:

Skrbnik pogodbe s strani naročnika je

S strani izvajalca je določen za zastopnika:

S strani izvajalca je določen za vodjo del:

S strani izvajalca je določen za vodjo del za gradbena dela:

S strani izvajalca je določen za vodjo del za predor:

S strani izvajalca je določen za vodjo del strojna dela:

Vodja del mora prevzeti v izvajanje dela, za katera je imenovan in biti osebno prisoten pri vseh poklicnih nalogah, ki jih izvaja.

Vodja del hkrati prevzema naloge vodje gradbišča.

19. člen

Zamenjava ključnega kadra izvajalca iz predhodnega odstavka je dopustna le na podlagi predhodno pridobljenega soglasja naročnika, za kar ni potrebno sklepati aneksa k tej pogodbi. Predlagani kader mora izpolnjevati enake pogoje, kot so bili določeni v razpisni dokumentaciji za predmetno javno naročilo.

V primeru potrebe po zamenjavi ključnega kadra, je izvajalec dolžan naročniku posredovati predlog za zamenjavo z dokazili o izpolnjevanju pogojev zahtevanih v dokumentaciji o izvedbi predmetnega naročila za novo predlagani kader.

Naročnik bo v primerih iz prvega in drugega odstavka tega člena preveril ustreznost kadra, predlaganega za zamenjavo in odločil, ali bo na novo predlagani kader odobril. Naročnik ne sme zavrniti predloga izvajalca po zamenjavi ključnega kadra del tekom izvedbe pogodbe brez utemeljenega razloga.

V primeru utemeljenih razlogov lahko zamenjavo ključnega kadra zahteva naročnik sam. Izvajalec je dolžan podati predlog za potrditev novega kadra, vključno z dokazili o izpolnjevanju pogojev, v najkrajšem možnem času.

XV. VSEBINA POGODBENE DOKUMENTACIJE

23. člen

Pogodbeni stranki sta soglasni, da so sestavni del te pogodbe še naslednji dokumenti, ki se jih bo tolmačilo po vrstnem redu, kot so navedeni:

1. Pogodba,
2. Ponudba (Dodatek k ponudbi),
3. Posebni pogoji pogodbe,
4. Splošni pogoji pogodbe,
5. Ponudbeni predračun,
6. Projektna dokumentacija,
7. Tehnične specifikacije,
8. Terminski in finančni plan,
9. Pravni akt o skupni izvedbi naročila, kadar je kot najugodnejša izbrana skupna ponudba skupine izvajalcev,
10. Soglasja podizvajalcev,
11. Drugi dokumenti, ki predstavljajo del pogodbe.

XVI. PROTIKORUPCIJSKA KLAVZULA

24. člen

Pogodbeni stranki se zavezujeta, da:

- ne bosta kršili dolžnostnega ravnanja uradnih oziroma odgovornih oseb v javnem ali zasebnem sektorju, ki ga določajo s strani države sprejeti zakonski in podzakonski predpisi ter zapisani kodeksi ravnanja v poklicnih ali poslovnih združenjih;

- ne bosta dali oziroma obljubili kakršnegakoli darila ali plačila v denarju, ali v kakem drugem dragocenem predmetu, posredno ali neposredno kateremu funkcionarju, uslužbencu ali drugemu zaposlenemu pri naročniku ali drugem državnem organu (službi, oddelku, agenciji) oziroma katerikoli politični stranki ali kandidatu politične stranke z namenom podkupovanja, da bi tako napeljeval takega funkcionarja, uslužbenca ali drugega zaposlenega, stranko ali kandidata k zlorabi svojega položaja ali k vplivanju na zakon ali odločitev naročnika ali drugega pristojnega organa, tako da bi s tem pridobila, obdržala ali usmerila posle k naročnikovemu sopogodbeniku ali njegovemu izpolnitvenemu pomočniku, zastopniku, distributerju ali drugi povezani pravni ali fizični osebi;

- ne bosta omejevali oziroma vplivali na poslovanje izvajalca ali naročnika pri poslovanju po predpisih o javnem naročanju;

- ne bosta sklenili pogodbe, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali sklenitev posla pod ugodnejšimi pogoji ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

V primeru kršitve ali poskusa kršitve te klavzule je že veljavno sklenjena pogodba nična. Pogodba, ki je veljavno sklenjena pod odložilnim ali razveznim pogojem, ki v primeru ugotovitve kršitve ali poskusa kršitve protikorupcijske klavzule še ni nastopil, se šteje, da ni bila sklenjena.

Na ničnost pogodbe se lahko sklicuje vsaka zainteresirana oseba in se ugotavlja pred stvarno in krajevno pristojnim sodiščem v Republiki Sloveniji.

XVII. KONČNE DOLOČBE

25. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali

- če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:

o plačilom za delo,

o delovnim časom,

o počitki,

o opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

26. člen

Med veljavnostjo pogodbe o izvedbi javnega naročila lahko naročnik ne glede na določbe zakona, ki ureja obligacijska razmerja, odstopi od pogodbe v primeru nastopa okoliščin, ki so opredeljene v 96. členu ZJN-3.

27. člen

Pogodba je sklenjena z odložnim pogojem in sicer mora izvajalec za izpolnitev pogoja predložiti v roku 15 (petnajst) delovnih dni po prejemu sklenjene pogodbe garancijo za dobro izvedbo pogodbenih obveznosti.

Če izvajalec ne bo izpolnil zahtevanih obveznosti iz prvega odstavka tega člena te pogodbe, se šteje, da pogodba ni bila sklenjena, naročnik pa bo unovčil Garancijo za resnost ponudbe, v nasprotnem primeru, ob izpolnitvi pogoja iz prvega odstavka tega člena, pa pogodba učinkuje od dneva sklenitve pogodbe. Kot datum sklenitve pogodbe se šteje datum zadnjega podpisa pogodbenih strank.

28. člen

Morebitne spore, ki bi nastali ob izvajanju te pogodbe, bosta pogodbeni stranki reševali sporazumno.

Če spornega vprašanja pogodbeni stranki ne bi mogli rešiti sporazumno, je za rešitev spora pristojno stvarno pristojno sodišče v Ljubljani.

29. člen

Ta pogodba je sestavljena v 7 (sedem) enakih izvodih od katerih naročnik prejme 3 (tri) izvode, sofinancer 2 (dva) izvoda in izvajalec 2 (dva) izvoda.

Podpisano dne: Podpisano dne:

I Z V A J A L E C: N A R O Č N I K:

 Direkcija RS za vode

 Tomaž Prohinar,

 direktor

 S O F I N A N C E R:

 Ministrstvo za kmetijstvo, gozdarstvo in prehrano RS

Dr. Aleksandra Pivec,

Ministrica

(pooblastilo vodilnemu partnerju za sklenitev pogodbe)

Partner v skupni ponudbi:

 .....................................................

 .....................................................

 .....................................................

# POOBLASTILO VODILNEMU PARTNERJU ZA SKLENITEV POGODBE

Zakoniti zastopnik partnerja v skupni ponudbi …………………………………………………………….………………………

…………………………………………………………………………………………………………………………………………….………………

(firma in sedež partnerja) ……………………………………………………………………………………………. (ime in priimek zakonitega zastopnika) pooblaščam zakonitega zastopnika vodilnega partnerja ……………..…………………………………………………………………………………………………..………….. (firma in sedež vodilnega partnerja), ki je s Sporazumom o predložitvi skupne ponudbe in skupni izvedbi naročila z dne …………………….. imenovan za vodilnega partnerja v skupni ponudbi JV …………………………………………

…………………….………………………………………………………………………………………………………………….., da v našem imenu in za naš račun podpiše in sklene pogodbo za

**SANACIJA PREGRADE VOGRŠČEK S PRIPADAJOČIMI OBJEKTI**

V \_\_\_\_\_\_\_\_\_\_\_\_\_\_\_\_, dne\_\_\_\_\_\_\_ PARTNER (podpis) \_\_\_\_\_\_\_\_\_\_\_\_\_

Opomba: Pooblastilo je potrebno ponudbi predložiti le v primeru skupne ponudbe partnerjev skupnega nastopanja in sicer za vsakega od partnerjev.